Document ID: /roh_data/filtered/fineweb-2-filterrobots_roh.jsonl.gz/14102

In ambient tut spezial sa represchenta a Sur En en Engiadina Bassa. Sur ina punt da glatsch arrivan ins en il palazi da glatsch construi da l'indigen Daniel Cotti e ses ami Markus Buschor.
Indigens raquintan istorgias
Jon Famos raquinta da l'inscunter cun l'urs, Mario Riatsch da la Val d’Uina e Clà Sarott dals asens da Sent e bleras autras istorgias. Mintga dumengia saira dastgan ils uffants entrar en il palazi da glatsch e tadlar istorgias vairas ed era inventadas.
Empè d’Annina ha Daniel prendì plaz sin la pultruna
Causa la gronda naiv n’ha Annina Sedlacek betg pudì vegnir sco planisà l'ultima dumengia a Sur En per raquintar l’istorgia dal Tredeschin. Ord quai motiv ha l'artist da sculpturas Daniel Cotti surprendì quell’incumbensa. Radund 10 uffants e tuttina blers creschids han tadlà cun ureglias avertas per las aventuras da Daniel, cura ch’el era anc in mattet.
Il palazi da paraulas a Sur En è anc avert enfin l'entschatta da mars.
RR actualitad 11:00